लोकेश कनगराज

Articles with hCards
लोकेश कनगराज एक भारतीय फिल्म निर्देशक और पटकथा लेखक हैं जो मुख्य रूप से  तमिल फिल्मों में काम करते हैं। इन्होंने अपने पेशे का प्रारंभ 2016 की एंथोलॉजी अवियल लघु फिल्म से की थी। बाद में इन्होंने अपनी पहली फीचर फिल्म मानाग्राम (2017) का निर्देशन किया। उन्होंने अपनी फिल्मों  कैथी और विक्रम के साथ लोकेश सिनेमैटिक यूनिवर्स फ्रेंचाइजी बनाई। उनकी आगामी फिल्म, लियो है जो मास्टर (2021) के बाद विजय के साथ उनकी दूसरी फिल्म है।

प्रारंभिक जीवन 
लोकेश कनगराज का जन्म भारत के तमिलनाडु के कोयम्बटूर जिले के किनाथुकदावु में हुआ था।  एमबीए करने से पहले इन्होंने पीएसजी कॉलेज ऑफ आर्ट्स एंड साइंस में फैशन टेक्नोलॉजी में पढ़ाई की।  उन्होंने अपनी स्कूली शिक्षा पलानीअम्मल मैट्रिक हायर सेकेंडरी स्कूल कलियापुरम, पोलाची से की।  लोकेश  बैंक कर्मचारी भी रह चुकें है। फिल्म निर्माण के प्रति अपने जुनून की वजह से लोकेश ने कॉर्पोरेट लघु फिल्म प्रतियोगिता में भाग लिया। इस प्रतियोगिता के जज कार्तिक सुब्बाराज थे। अपनी लघु फिल्म से प्रभावित होकर, उन्होंने लोकेश को फिल्म बनाने के लिए एक निर्देशकीय कैरियर बनाने के लिए प्रोत्साहित किया।

आजीविका 
2016 में, उनकी लघु फिल्म कलाम को कार्तिक सुब्बाराज द्वारा निर्मित एंथोलॉजी फिल्म अवियल में शामिल किया गया था।  2017 में, उन्होंने हाइपरलिंक फिल्म, मानागरम के साथ अपने निर्देशन की शुरुआत की।  2018 के अंत में, उन्होंने ड्रीम वारियर पिक्चर्स के लिए एक फिल्म पर काम करना शुरू किया, जो कि मानाग्राम की ही प्रोडक्शन कंपनी है।  इस फिल्म में मुख्य भूमिका में कार्थी थे, इस फिल्म एक्शन-थ्रिलर का नाम कैथी था। 

कैथी के बाद उनकी अगली एक्शन-ड्रामा फिल्म मास्टर थी, जिसमें विजय और विजय सेतुपति ने अभिनय किया था।  इसे पोंगल त्योहार से एक दिन पहले 13 जनवरी 2021 को रिलीज़ किया गया था। इस फिल्म को  ज्यादातर सकारात्मक समीक्षाऐं मिला और एक व्यावसायिक सफलता के रूप में उभरी। मास्टर 2021 की सबसे ज्यादा कमाई करने वाली तमिल फिल्म थी।  

इसके बाद उन्होंने विक्रम (2022) का निर्देशन किया, जिसमें कमल हासन, विजय सेतुपति और फहद फासिल ने अभिनय किया। फिल्म की भारी सफलता के बाद, वह कैथी और विक्रम से कहानी को आगे बढ़ाने के आधार पर सक्रिय रूप से लोकेश सिनेमैटिक यूनिवर्स का निर्माण कर रहे हैं। विक्रम के बाद उनकी अगली फिल्म विजय की 67वीं फिल्म लियो होगी।

फिल्मोग्राफी

पुरस्कार

संदर्भ

बाहरी संबंध 

 
1986 में जन्मे लोग
तमिल फ़िल्म निर्देशक
जीवित लोग